open-index/open-wikipedia-markdown huggingface dataset:
שכונת הפועלים

**שכונת הפועלים** היא שכונה בירושלים, שהוקמה בשנות העשרים של המאה ה-20 על ידי אנשי גדוד העבודה וכיום נמצאת בין שכונת בית הכרם לשכונת רמת בית הכרם.

השכונה נמצאת בין רחוב החלוץ לרחוב הבנאי, מלבד רחובות אלו כל הרחובות והסמטאות בשכונה נקראות על שם בעלי מקצועות בענף הבנייה כמו: החוצב, הסוללים, הסתת.

## היסטוריה
ב-1925 בעת פעולות של אנשי גדוד העבודה מפלוגת ירושלים החליטה קבוצת חברים מהגדוד לרכוש מספר חלקות בחלקה הדרומי של בית הכרם על מנת שיקימו שכונה נפרדת בצמוד אליה.

לצורך ההקמה רכשו בתחילה שנים עשר דונם משטח שכונת בית הכרם ולאחר מכן חולקו כל אחת מהחלקות לדונם חלקה רגילה ו-6 דונם לצורכי חקלאות, מטרת הגישה הזו הייתה שכל חקלה שתוקם בשכונה תוקף בגידולים חקלאיים שיכולו לשמש למזון לתושבי השכונה.

במהלך מאורעות תרפ"ט התכנסו מספר מתושבי השכונה וכן מספר תושבים מקריית משה, בית וגן ובית הכרם במבנה המכללה האקדמית לחינוך ע"ש דוד ילין על מנת לתפוס מחסה בזמן המהומות ושיטוט הפורעים הערבים בשכונה. התושבים על זקניהם וטפם השתכנו בכל חדרי הבניין, ובאולם, שלימים שימש אולם ההתעמלות, שוכנו הפרות והוא שימש רפת. על גג הבניין הוצבה עמדת שמירה וממנה נורתה אש רובים אל עבר דיר יאסין, הכפר שמעבר לוואדי ממערב, שתושביו ניסו להגיע אל השכונה ואל בניין הסמינר. התושבים התבצרו בבניין כשבוע ימים, עד חלוף הסכנה.

בדצמבר 2007 אתר ארכאולוגי נמצא ברחוב הסתת שבשכונה, הכולל שתי מערות קבורה ותעלת מים, הממצאים בחפירה מתוארכים ברובם לסוף תקופת הברזל ולתקופה הפרסית. האתר נקבר תחת מבנה.
## קישורים חיצוניים
*שכונת הפועלים, כותר
* בית הכרם סיפור הקמת שכונת הפועלים, article
* מנחם ואפרים תלמי, גדוד העבודה, המרכז לטכנולוגיה חינוכית

## הערות שוליים

קטגוריה:ירושלים: שכונות
המרכז הרפואי יוספטל

**המרכז הרפואי יוספטל** הוא בית חולים הממוקם בעיר אילת. נוסד בשנת 1968 בתכנונם של האדריכלים אברהם יסקי ואמנון אלכסנדרוני, ונקרא על שם השר גיורא יוספטל. המרכז הרפואי שייך לשירותי בריאות כללית ומטפל בתושבי האזור וגם בעשרות אלפי התיירים הפוקדים את אילת וסביבתה בקיץ ובחגי ישראל. לפני הקמתו של יוספטל שימש את תושבי אילת צריפון בשכונה א' כבית חולים.

## צוות ומחלקות
מנהלת המרכז הרפואי יוספטל ומרחב אילת היא דוקטור יפה אשור אשר החליפה את דוקטור רויטל לוי חברוני.

המרכז הרפואי כולל מחלקות כגון, מחלקה כירורגית, אונקולוגית ואשפוז יום אונקולוגיה, מחלקת ילדים וילודים, מחלקת נשים, מחלקת פנימית וטיפול נמרץ, מחלקת יולדות וחדר לידה. בנוסף, ישנן מרפאות חוץ שונות שמטפלות בעיות רפואיות שונות ביניהן-שמיעה, אף אוזן גרון, אנדוקרינולוגיה ילדים, ריאות ותפקודי ריאות וגסטרו, אורתופדיה ופלסטיקה. לצידן של מחלקות אלה פועלים במרכז הרפואי מכונים-ביניהם מכון להתפתחות הילד, מכון רנטגן, מכון לרפואת עור, מכון לרפואת עיניים ועוד. בנוסף לכך, במרכז הרפואי מצוי תא לחץ, המיועד לטיפול בנפגעי צלילה, אך משמש גם לטיפול במחלות אחרות.

במרכז הרפואי יוספטל 65 מיטות אשפוז, ארבעה חדרי ניתוח בהם מבוצעים כ-4000 ניתוחים בשנה. בנוסף, מתקיימות בו כ-850 לידות בשנה ובחדר המיון נספרו מעל ל-52 אלף פניות במהלך השנה.ממוזער|הכניסה לבית החולים יוספטל לפני השיפוץ, 2006

## שירותים נוספים
בבית החולים ישנו תא לחץ אשר הוא מיועד לטיפול בנפגעי צלילה, בשנת 2009 אישר משרד התרבות והספורט למרכז הרפואי יוספטל לבנות תא לחץ חדש ומתקדם, תא הלחץ במרכז הרפואי הוא המתקן היחידי בכל האזור שמשמש לטיפול באנשים שנפגעו במשך צלילה.

חדר היולדות במרכז הרפואי ייחודי הן בגלל ריחוקו הגאוגרפי המשמעותי ממקומות ישוב אחרים במדינת ישראל, והן בגלל הנוף הניבט ממנו. מחדר הלידה במרכז הרפואי אפשר לצפות בים סוף, דבר המשרה שלווה ורוגע על היולדות. אחד המאפיינים הייחודיים למחלקה הוא לידה בתוך המים.

אגף היולדות כולל ארבעה רופאים מומחים בתחום ואחת-עשרה מיילדות.

בשנת 2020, נפתח במרכז חדר אקוטי לטיפול בנפגעי תקיפה מינית, זאת בעקבות מקרה האונס הקבוצתי שאירע בעיר.

בחודש מרץ 2025, נחנך מכון MRI חדש בבית החולים.
## מרפאות מחוזיות שמופעלות על ידי צוות יוספטל
לצד פעילות המרכז הרפואי השוטפת בתוך מבנה המרכז הרפואי יוספטל עצמו, מפעיל הצוות הרפואי של יוספטל מרפאות שמציעות טיפול רפואי במגוון תחומים ואבחון לקראת הפנייה לטיפול במרכז הרפואי. המרפאות האלו מסייעות לא רק לציבור היהודי שמתגורר באילת ובאזור אלא גם לבדואים שמתגוררים בכפרי האזור, למבוטחי כללית השונים ועוד.

ב-2011, החלו הגורמים הרלוונטיים בהבנת חשיבותו של המרכז הרפואי בעיר ובגיוס תרומות, העברת תקציבים, הגדלת תקנים לצורך תגבור הצוות, גיוס רופאים מומחים חדשים ועוד. מאז המרכז הרפואי החל במהפך תדמיתי אשר כולל שיפוץ המחלקות, בניית מיון מרווח מודרני וחדיש, קליטת רופאים חדשים, בניית אתר אינטרנט למרכז הרפואי.

בשנת 2021 הוצב באופן קבוע מסוק פינוי רפואי בבית החולים, בעקבות החלטת ממשלה מ-2019. המסוק ישמש לפינוי מהיר של חולים לבתי חולים אחרים, בעת הצורך.
## קישורים חיצוניים

* שירותי בריאות כללית - המרכז הרפואי יוספטל
* שפרה שורץ, המאבק הפוליטי על הקמת בית חולים מרכזי לנגב, עיתונים בתקומת ישראל 5, 1995
* 
* 
*  חנוכת בית החולים באילת במעמד ישראל ברזילי, סרטי גבע (בפולנית), ארכיון שפילברג, אוקטובר 1957 (התחלה 1:47)

## הערות שוליים

יוספטל
קטגוריה:אילת: מבנים
קטגוריה:מבנים ואתרים שתכנן אברהם יסקי
רכס רם

**רכס רם** (באנגלית: **Ram Range**) הוא רכס הרים בהרי הרוקי הקנדיים. הרכס נמצא דרומית מזרחית לאגם אברהם וממשיך לכיוון דרום מזרח עד נהר רם.
שטח הרכס 834 קמ"ר.

ברכס מצויים ההרים הבאים:

## לקריאה נוספת
• Jane G. Ferrigno, **[https://books.google.co.il/books?id=Y6cY5OFeVa4C&pg=PT2&lpg=PT2&dq=%22Ram+Range%22&source=bl&ots=lmU9vEEUQY&sig=hrOQtqrO0JglXYniStXY-2UEAMU&hl=en&sa=X&ved=0ahUKEwiHyrDazvjaAhUDCuwKHeHBDGI4ChDoAQg-MAQ#v=onepage&q=%22Ram%20Range%22&f=false U.S. Geological Survey Professional Paper]**, P 228 

## קישורים חיצוניים

* רכס רם באתר peakbagger ומפת הרכס
* רכס רם באתר summitsearch
* תחזית מזג אוויר עדכנית להרים השונים ברכס רם (לפי גבהים)
** תחזית מזג אוויר עדכנית עבור רכס רם
** סטטיסטיקות מזג אוויר עבור רכס רם

## הערות שוליים

רם
רם
יחסי מלזיה–קרואטיה

**יחסי מלזיה-קרואטיה** הם היחסים הדו-צדדיים שבין קרואטיה לבין מלזיה.

## היסטוריה
היחסים הדיפלומטיים בין שתי המדינות הוקמו ב-4 במאי 1992, לאחר שקרואטיה הכריזה על עצמאותה מיוגוסלביה. מלזיה פתחה את שגרירותה בזאגרב ביולי 1994, כאשר שנה לאחר מכן פתחה קרואטיה פתחה את שגרירותה בקואלה לומפור בנובמבר 1995. מלזיה אף תרמה למשימות שמירת השלום במהלך המלחמה ביוגוסלביה.

בשנת 2008, היקף הסחר בין שתי המדינות הסתכם רק ב-70 מיליון דולר. כיום, שיתוף הפעולה מוגבל רק לחילופי תמיכה בתחומים רב-צדדיים, כגון תמיכה במועמדות של אחרים בארגונים בינלאומיים שונים, שיתוף פעולה בתחום ההשכלה הגבוהה, הכשרה וספורט. נשיא קרואטיה לשעבר, סטייפן מסיץ' אמר כי הוא מאמין שמלזיה צריכה להיות אחת השותפות העיקריות של קרואטיה בדרום מזרח אסיה ושיתוף הפעולה בין שתי המדינות צריך להתרחב למגזרים נוספים. בשנת 2002 נחתם הסכם בדבר מניעת מסי כפל והתחמקות פיסקלית, שנכנס לתוקפו בשנת 2005.

## ייצוג
* קרואטיה מחזיקה שגרירות בקואלה לומפור.
* מלזיה מחזיקה שגרירות בזאגרב.

## ראו גם
* יחסי החוץ של מלזיה
* יחסי בוסניה והרצגובינה-מלזיה

## הערות שוליים

קטגוריה:ערכים ללא קטגוריות פיזיות - יחסי חוץ
מורט מנדל

**מורט (מורטון) מנדל** (באנגלית: **Morton Mandel**; 19 בספטמבר 1921 – 16 באוקטובר 2019) היה איש עסקים, יזם, פילנתרופ ומיליארדר יהודי-אמריקאי. בשנת 1940, הקים מנדל יחד עם אחיו, ג'ק וג'ו, את חברת פרמייר אינדסטריאל קורפוריישן, שהפכה במרוצת השנים לאחת החברות הגדולות בעולם לייצור והפצה של חלקים לשימוש בתעשייה כבדה ואלקטרוניקה. מנדל נודע בשל פעילותו הפילנתרופית הנרחבת בקליבלנד, בקהילה היהודית ובמוסדות ישראליים שונים.

## קורות חיים
### ראשית חייו
מנדל נולד לזוג הורים יהודיים, יוצאי גליציה שבפולין, שהחליטו להגר לארצות הברית. המשפחה סבלה ממחסור תמידי במשאבים, אך מנדל מתאר ילדות מאושרת בשיקגו, יחד עם שני אחיו ואחותו.

### פרימייר אינדסטריאל קורפוריישן
בשנת 1938 החל מנדל ללמוד באוניברסיטה. את לימודיו בשנה הראשונה מימן בעזרת מלגה, ואת השנה השנייה מימן בכוחות עצמו על ידי מכירת חלקי חילוף למכוניות. הוא עבד אצל דודו, שהיה בעל עסק קטן של מכירת חלקי חילוף למכוניות. בעסק זה עבד גם אחיו ג'ק ששימש כאיש מכירות. בשלב מסוים, החליט הדוד לחזור לניו יורק ולא היה מעוניין לקחת עמו את המלאי שצבר בחנות. שלושת האחים מורט, ג'ק וג'ו אספו את כל חסכונותיהם שהיו סכום כולל של כ-900$ וקנו את העסק של דודם. מכיוון שעל כל הקופסאות של חלקי החילוף היה כתוב "פרמייר אוטומוטיב סופליי קומפני" הם החליטו לקרוא לחברה בשם זה שפירושו "פרימייר חלקי רכב".
בשנת 1943 גויס מנדל לצבא, הפסיק את לימודיו, והאוניברסיטה הפכה לחלום רחוק. מנדל חזר בתום המלחמה בשנת 1945 והשתלב בעסק שפרנס את המשפחה בכבוד.
לאחר שמנדל הבין כי העסק אינו מתפתח ונוסק, החליט לשאול את לקוחות העסק אילו חלקים הם צריכים. במשך שלושה חודשים הם לא עסקו במכירת החלקים שבחנות, אלא רק הסתובבו בין הלקוחות במטרה להבין מה הם החלקים שאינם בהישג ידם של הלקוחות. הם הכינו רשימה של חלקים קשים להשגה, השיגו אותם ומכרו אותם. בנקודה זו חלה תפנית והעסק הפך מעסק קטן, לחברה מצליחה.

### פילנתרופיה
בשנת 2003 במטרה להשקיע ולתרום לתעשייה הישראלית הקים מנדל את קבוצת ההחזקות IEL, שמחזיקה בחברת פניציה מפעלי זכוכית, ביקורופא  ותדביק מערכות.
בשנת 1992 הקים את "קרן מנדל-ישראל" מתוך תחושת אחריות חברתית ורצון לתרום למדינה. המכונים עוסקים בפיתוח מנהיגות מקומית והכשרה, לקרן מנדל חמש יחידות:
#בית הספר מנדל למנהיגות חינוכית
#יחידת בוגרי מנדל
#מכון מנדל למנהיגות
#מרכז מנדל למנהיגות בנגב
#מרכז מנדל למנהיגות בצפון

בנוסף, חיבר מנדל את הספר "הסוד טמון באנשים". הספר עוסק בניהול, במנהיגות, ובקורות חייו של מנדל.

מנדל נפטר ב-16 באוקטובר 2019 בביתו שבפלורידה. כחודש לאחר מכן, נפטרה רעייתו, ברברה , שכיהנה בשנים 1983–1987 כנשיאת המועצה הלאומית של נשים יהודיות.

## קישורים חיצוניים

* 
* 
* מורט מנדל = ביוגרפיה מתוך אתר מנדל
* תקציר הספר הסוד טמון באנשים מתוך אתר מנדל
* קרן מנדל ישראל
* קובי מידן,  חוצה ישראל - שיחה עם מורטון מנדל, הטלוויזיה החינוכית, 21 באפריל 2015

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:נדבנים יהודים אמריקאים
קטגוריה:מיליארדרים יהודים אמריקאים
קטגוריה:מנהלים אמריקאים
קטגוריה:מנהלים יהודים
קטגוריה:אנשי עסקים יהודים אמריקאים
קטגוריה:יזמים יהודים אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2019
יחסי ארגנטינה–קרואטיה

**יחסי ארגנטינה–קרואטיה** הם מערכת היחסים הבילטרלית שבין קרואטיה לבין ארגנטינה. היחסים הדיפלומטיים בין המדינות כוננו ב-13 באפריל 1992. לצד אלבניה, ארגנטינה היא בעלת הברית הגדולה ביותר של קרואטיה מחוץ לאירופה. בין 1991 ל-1995, ארגנטינה תחת שלטונו של הנשיא קרלוס מנם הייתה מוכרת נשק לקרואטיה במהלך מלחמת העצמאות של קרואטיה, דבר שהיה בלתי חוקי באותה עת משום שהרפובליקה הפדרלית הסוציאליסטית של יוגוסלביה היה תחת אמברגו הנשק של האו"ם.

## ייצוג
* קרואטיה מחזיקה שגרירות בבואנוס איירס וקונסוליות בקורדובה ובטוקומאן.
* ארגנטינה מיוצגת בקרואטיה באמצעות שגרירות הממוקמת בבודפשט, בירת הונגריה.

## ראו גם
* יחסי ארצות הברית-קרואטיה

## קישורים חיצוניים

* משרד החוץ הקרואטי: רשימת הסכמים בילטרליים עם ארגנטינה
* השגרירות הקרואטית בבואנוס איירס

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סלובקיה–קרואטיה

**יחסי סלובקיה-קרואטיה** הם היחסים הדו-צדדיים בין קרואטיה לבין סלובקיה. צ'כוסלובקיה הכירה בקרואטיה ב-16 בינואר 1992. לאחר פירוק צ'כוסלובקיה, קרואטיה וסלובקיה, שהוקמו זה עתה, הכירו והקימו יחסים דיפלומטיים ב-1 בינואר 1993.

שתי המדינות הן חברות מלאות באיחוד האירופי ובנאט"ו.

## טבלת השוואה

## ייצוג
* קרואטיה מחזיקה שגרירות בברטיסלאבה.
* סלובקיה מחזיקה שגרירות בזאגרב, ויש לה קונסוליות כבוד באוסייק ובספליט.

## קישורים חיצוניים
* שגרירות קרואטיה בסלובקיה 

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'כיה–קרואטיה

**יחסי צ'כיה-קרואטיה** הם היחסים הדו-צדדיים בין צ'כיה לבין קרואטיה. צ'כוסלובקיה הכירה בקרואטיה ב-16 בינואר 1992. לאחר פירוק צ'כוסלובקיה, קרואטיה וצ'כיה, שהוקמו זה עתה, הכירו והקימו יחסים דיפלומטיים ב-1 בינואר 1993.

שתי המדינות הן חברות מלאות באיחוד האירופי ובנאט"ו.

## טבלת השוואה

## יחסים דיפלומטיים
צ'כיה מחזיקה בקרואטיה שגרירות בזאגרב ו-2 קונסוליות בספליט וברייקה. מאידך, קרואטיה מחזיקה בצ'כיה שגרירות בפראג וקונסוליית כבוד בברנו.

## קישורים חיצוניים

* שגרירות קרואטיה בצ'כיה (בקרואטית וצ'כית)
* שגרירות צ'כיה בקרואטיה (בקרואטית וצ'כית)

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–קרואטיה

**יחסי טורקיה–קרואטיה** הם יחסי החוץ שבין טורקיה לבין קרואטיה. שתי המדינות חברות במספר ארגונים בינלאומיים, כגון: מועצת אירופה, נאט"ו, הארגון לביטחון ולשיתוף פעולה באירופה (OSCE), וארגון הסחר העולמי (WTO). בנוסף, השתיים היו מועמדות לחברות באיחוד האירופי בין 2005 ועד ל-2013, כאשר קרואטיה הצטרפה לאיחוד האירופי, כחברה ה-28 לפני טורקיה.

## היסטוריה
היחסים בין שתי המדינות החלו בשנת 1991, במסגרת הכרתה של קרואטיה העצמאית על ידי טורקיה. היחסים הדיפלומטיים בין המדינות כוננו בשנת 1992. כיום מתגוררים כ-300 תושבים טורקים בקרואטיה.

היקף הסחר בין טורקיה קרואטיה הסתכם ב-$273.4 מיליון דולר בשנת 2006. באותה השנה יותר מ-22,300 תיירים קרואטים ביקרו בטורקיה.

## ייצוג
* קרואטיה מחזיקה שגרירות באנקרה ושתי קונסוליות כלליות באיסטנבול ובאיזמיר.
* טורקיה מחזיקה שגרירות בזאגרב.

## ראו גם
* יחסי החוץ של טורקיה

## קישורים חיצוניים

* היחסים הפוליטיים של טורקיה עם קרואטיה | נציג של משרד החוץ הטורקי

## הערות שוליים

קטגוריה:ערכים ללא קטגוריות פיזיות - יחסי חוץ
אריות כיס

**אריות כיס** (שם מדעי: Thylacoleonidae) היא משפחה נכחדת של כיסאים אוסטרלים מסדרת הקנגוראים שהיו קרוביו הרחוקים של הקואלה. הם חיו באוליגוקן עד לפליסטוקן לפני 25 מיליון שנה עד לפני 46,000 שנה.
## מאפיינים
אריות כיס היו ברובם טורפים, על פי מבנה שיניהם. הגדול שבהם - אריה הכיס מהמין *Thylacoleo carnifex*, הגיע למשקל של 160 ק"ג, בדומה לאריה, והיה בעל לסתות עם עוצמת נשיכה חזקה ביותר. ככל הנראה, מינים אלה תפקדו כטורפי העל של אוסטרליה, לצד כמה זוחלים גדולים כמו המגלניה ועוד לטאות כוח, הוונאמבי, והתנינים מתת-המשפחה מקוסוכיניים ובמידה פחותה יותר גם זאבי הכיס. 

יצורים אלה נכחדו לאחר הפליסטוקן, ייתכן שבשל הכחדה אנושית מהאבוריג'ינים שהגיעו לאוסטרליה.

## מיון
* *Microleo*
* *Priscileo*
*וואקלאו (*Wakaleo*)
*אריה כיס (*Thylacoleo*)

## קישורים חיצוניים

*
קטגוריה:בעלי חיים שתוארו ב-1872
קטגוריה:טקסונים שתוארו בידי תאודור גיל
יחסי בלארוס–קרואטיה

**יחסי בלארוס-קרואטיה **הם יחסי החוץ שבין קרואטיה לבין בלארוס. שתי המדינות כוננו יחסים דיפלומטיים ב-22 בספטמבר 1992. למרות שאינן קרובות מאוד גאוגרפית, קרואטיה ובלארוס הן שתי מדינות סלאביות ובכך חולקות נקודות דמיון תרבותיות ולשוניות.

## היסטוריה
ההכרה ההדדית התרחשה ב-2 בספטמבר 1992. קרואטיה ובלארוס חתמו על הסכמים דו-צדדיים בנושא קידום והגנה הדדית על השקעות בשנת 2001, לשם מניעת מסי כפל ומניעת התחמקות ממס בשנת 2003, על שיתוף פעולה בתחום התיירות בשנת 2010 ועוד רבים אחרים.

שיתוף הפעולה הכלכלי בין קרואטיה ובלארוס מתואר כטוב. בשנת 2012 ייצאה בלארוס סחורות לקרואטיה בשווי של 41.9 מיליון דולר וייבאה ממנה סחורות בשווי 14 מיליון דולר.

## ייצוג
* קרואטיה מיוצגת בלארוס באמצעות השגרירות במוסקבה, בירת רוסיה.
* בלארוס מיוצגת בקרואטיה דרך השגרירות בבודפשט, הונגריה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקמניסטן–קרואטיה

**יחסי טורקמניסטן-קרואטיה** הם יחסי החוץ שבין קרואטיה לבין טורקמניסטן. שתי המדינות הן חברות רשמיות של הארגון לביטחון ולשיתוף פעולה באירופה ושל האו"ם.

לאף מדינה אין שגריר תושב. קרואטיה מיוצגת בטורקמניסטן דרך שגרירותה באנקרה, בירת טורקיה.

## היסטוריה
היחסים הדיפלומטיים כוננו ב-2 ביולי 1996. שיתוף הפעולה בין המדינות החל בפגישה של נשיא טורקמניסטן גורבנגולי ברדימוחמדוב ונשיא קרואטיה סטייפן מסיץ', שנערכה בספטמבר 2007 בניו יורק, כחלק מהכנס ה-62 של העצרת הכללית של האו"ם. הדיאלוג בין שתי המדינות נמשך גם בישיבת נשיאי שתי המדינות באפריל 2008 בבוקרשט, בפסגת נאט"ו.

## ביקורים מדרג גבוה
הביקור הרשמי של נשיא הרפובליקה של קרואטיה סטייפן מסיץ' בטורקמניסטן התקיים ביולי 2008, הביקור הרשמי של נשיא טורקמניסטן גורבנגולי ברדימוחמדוב ברפובליקה של קרואטיה נערך ביוני 2009, וביקור המדינה של נשיא קרואטיה איוו יוסיפוביץ' בטורקמניסטן התקיים באפריל 2014.

## ראו גם
* יחסי טורקיה-קרואטיה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'ילה–קרואטיה

**יחסי צ'ילה–קרואטיה** הם יחסי החוץ שבין צ'ילה לבין קרואטיה. שתי המדינות כוננו יחסים דיפלומטיים ב-15 באפריל 1992.

## היסטוריה
הסנאט של צ'ילה העניק לנשיא הקרואטי סטייפן מסיץ' צו הצטיינות, על מנת לכבד את השיפור של היחסים הדו-צדדיים בין קרואטיה וצ'ילה. סגן נשיא הסנאט בצ'ילה, באלדו פרוקוריקה, ציין כי מצא תחומים לשיתוף פעולה חזק יותר בעתיד במחקרי נפט וגז, ובמספנות, והביע עניין בקבלת מלגות לסטודנטים מצ'ילה בקרואטיה.

נודע כי ישנם עד ל-380,000 צ'יליאנים ממוצא קרואטי (המזהים בבירור את עצמם כצ'יליאנים-קרואטים), אף על פי שחלק מהקרואטים היו מעורבים או למעשה סרבים שמתגוררים בצ'ילה (בעיקרם הסרבים אשר עברו לצ'ילה על מנת להימלט ממלחמת יוגוסלביה).
[ממוזער|261x261 פיקסלים|[נשיא צ'ילה לשעבר סבסטיאן פיניירה ונשיאת קרואטיה קולינדה גרבר-קיטרוביץ']]

## ייצוג
* צ'ילה מחזיקה שגרירות בזאגרב וקונסוליות כבוד ברייקה ובספליט.
* קרואטיה מחזיקה שגרירות בסנטיאגו ויש לה קונסוליות כבוד באנטופגסטה ובפונטה ארנס.

## ראו גם
* יחסי ארגנטינה-קרואטיה

## קישורים חיצוניים

* השגרירות הצ'יליאנית בזאגרב
* משרד החוץ הקרואטי ואינטגרציה אירופית: רשימת הסכמים דו צדדיים עם צ'ילה

## הערות שוליים

קטגוריה:ערכים ללא קטגוריות פיזיות - יחסי חוץ
גלנליווט

**גלנליווט (The Glenlivet)** הוא ויסקי סקוטי סינגל מאלט המיוצר במזקקת "דה גלנליווט" בספייסייד שבצפון מזרח הרמה הסקוטית.

## היסטוריה
בתחילת המאה ה-19 הוחלט על מיסוי האלכוהול בסקוטלנד, לכן פעלו יצרני הויסקי באופן בלתי חוקי. אחד מהם היה חקלאי בשם **ג'ורג' סמית**.

ב-1823 חוקק הדוכס מגורדון () חוק מיסוי חדש, לפיו תמורת תשלום מס ניתן להוציא רישיון חוקי לייצור אלכוהול. סמית ביקש רישיון, אותו קיבל כעבור שנה, היה לראשון שהורשה לזקק ויסקי חוקי, והקים את המזקקה בעמק (glen) הנהר ליווט, שהוא ממקורות הנהר ספיי. למזקקה ולויסקי קרא "גלנליווט".

כבעל רישיון החל לייצר ולמכור ויסקי בכמות גדולה. שכניו, בעלי המזקקות הבלתי חוקיות, החליטו לשרוף את המזקקה שלו, אך הוא הגן על עצמו ועל עסקו, באמצעות שני אקדחים.

ב-1858 הוקמה מזקקה חדשה, גדולה ומודרנית בצמוד למסילת רכבת וכך שופרה מערכת ההפצה של הויסקי.

מזקקות ויסקי שכנות בעמק הנהר ליווט החלו להשתמש אף הם בשם "גלנליווט", ואף זכו בהכרת בית המשפט לשימוש בשם זה, עד שב-1884 השיג ג'ון גורדון סמית, נכדו של ג'ורג' סמית, את אישור בית המשפט להיות המזקקה היחידה שיכולה לשאת את השם "**The** Glenlivet".

המזקקה פעלה באופן רציף משך כל השנים, מלבד בתקופת מלחמות העולם, בהן נוצר מחסור בשעורה.

ב-1958, עלתה המזקקה באש, אך שופצה במהירות וייצור הויסקי לא פסק.

## ייצור
מלבד הלתת, העשוי משעורה, מיוצר הויסקי ממי באר עשירים במינרלים, העוברים סינון טבעי באדמות גרניט וכבול, ותהליך היישון הדרגתי ואיטי בחביות עץ אלון, באתר המזקקה הנמצאת בגובה 275 מטר מעל פני הים, באזור בעל טמפרטורות נמוכות ואוויר נקי.

## מותגים
שמאל|ממוזער|350px|ויסקי גלנליווט ביישון משתנה
* The Glenlivet Founder's Reserve
* The Glenlivet 12 Year Old
* The Glenlivet 15 Year Old French Oak Reserve
* The Glenlivet Nàdurra 16 Year Old
* The Glenlivet 18 Year Old
* The Glenlivet Archive 21 Year Old
* The Glenlivet XXV 25 Year Old

## קישורים חיצוניים

* 
* אתר הבית של המזקקה
* אתר היבואן, חברת טמפו משקאות
* 
* 
* הלכנו לטעום את החדש של גלנליווט, 2 בפברואר 2017, באתר בלייזר
* ניר קיפניס, הכלה לבשה שחור: גלנליווט סייפר, 12 בפברואר 2018, באתר סנהדרינק
* עפר בן-אור, למי קראת חבית: גלנליווט סינגל קאסק, 14 בפברואר 2017, באתר סנהדרינק
* 
* 

## הערות שוליים

קטגוריה:ויסקי סקוטי
קטגוריה:סינגל מאלט ויסקי
כיסן דואה

**כיסן דואה** או **דאון** (שם מדעי: *Petaurus*) הוא סוג של כיסאי ממשפחת הכיסנאיים החי ביערות אוסטרליה וגינאה החדשה.
## מאפיינים
כיסן דואה הוא שוכן עצים מתמחה פעיל לילה הדומה לסנאי. בעל כיס בקצה בטנו שבתוכו גדלים צאצאיו. אורכו 12-32 ס"מ ומשקלו 80-710 גרם. ניזונים מחרקים, חולייתנים קטנים אך בעיקר מצוף של עצי אקליפטוס ועצים דומים.

מינים אלה ידועים בעיקר בזכות קרום התעופה שלהם, המזכיר את עורם של הסנאים הדואים מיערות אמריקה ואירואסיה והם יכולים לדאות בעזרתו למרחק של עד 140 מטר.

## מינים
* דאון מהגוני (*Petaurus gracilis*)
* דאון צפוני (*Petaurus abidi*)
* דאון צהוב-בטן (*Petaurus australis*)
* כיסנאי דואה (*Petaurus breviceps*)
* דאון הסנאי (*Petaurus norfolcensis*)
* דאון ביאק (*Petaurus biacensis*)

## קישורים חיצוניים

קטגוריה:בעלי חיים שתוארו ב-1791
קטגוריה:טקסונים שתוארו בידי ג'ורג' שו
קטגוריה:כיסנאיים
פליקס לוין

**פליקס לוין** (ברוסית: **Феликс Левин**) (נולד ב-5 בנובמבר 1958 בלבוב) הוא שחמטאי סובייטי-יהודי-אוקראיני-גרמני בדרגת רב-אמן.

נכון לספטמבר 2025, מדורג במקום ה-106 בגרמניה לפי מד כושר.

## ביוגרפיה
פליקס לוין השתתף מספר פעמים באליפויות של אוקראינה הסובייטית בסוף שנות ה-80 של המאה ה-20. במהלך שנות ה-90 של המאה ה-20 הוא השתתף בתחרויות בינלאומיות.

בשנת 1998 לוין היגר לגרמניה. הוא ממשיך להשתתף בתחרויות ומספר פעמים עלה לפודיום. בשנת 2000 הוא חלק את המקום ה-1–2 עם דניאל פרידמן בתחרות שנערכה בגרמניה. בשנת 2007 הוא חלק מקומות 1–2 עם ארקדי רוטשטיין בתחרות שנערכה ביוון.

בשנת 2016 הוא ניצח בתחרות שנערכה באיטליה.

## קבלת דרגות בינלאומיות
* 1991 - אמן בינלאומי
* 1998 - רב-אמן.

## קישורים חיצוניים

קטגוריה:שחמטאים יהודים סובייטים
קטגוריה:שחמטאים יהודים גרמנים
קטגוריה:שחמטאים יהודים אוקראינים
קטגוריה:רבי-אמנים אוקראינים
קטגוריה:רבי-אמנים גרמנים
קטגוריה:מהגרים מאוקראינה לגרמניה
קטגוריה:אוקראינים שנולדו ב-1958
קטגוריה:גרמנים שנולדו ב-1958
טונג וון

**טונג וון** (בכתב סיני: **佟文**; נולדה ב-1 בפברואר 1983) היא ג'ודוקא סינית, האלופה האולימפית מבייג'ינג 2008 וזוכת מדליית הארד מלונדון 2012. וון מחזיקה ב-8 מדליות מאליפויות העולם, בהם 7 מדליות זהב ומדליית ארד אחת.

## קריירה
במרץ 2000, וון זכתה במדליה המשמעותית הראשונה שלה כאשר השתתפה בטורניר 'Grand Prix Città di Roma' וזכתה במדליית הזהב לאחר שניצחה בגמר את בריז'יט אוליבייה הבלגית. כחודשיים לאחר מכן וון בת ה-17 השתתפה באליפות אסיה שנערכה באוסקה שביפן וזכתה במדליית הזהב בקטגוריית המשקל מעל 78 ק"ג כאשר גברה בגמר על קים סון-יונג הקוריאנית. באליפות העולם 2001 שנערכה במינכן, וון זכתה במדליית הארד בקטגוריית המשקל הפתוח לאחר שניצחה את פריסילה מארקס הברזילאית בקרב על המדליה.

באוקטובר 2002, וון זכתה לראשונה במשחקי אסיה, כאשר זכתה במדליית הזהב בקטגוריית המשקל הפתוח לאחר שניצחה בגמר את מאקי טסוקאדה היפנית. ב-11 בספטמבר 2003, וון השתתפה באליפות העולם שנערכה באוסקה, התחרתה בקטגוריית המשקל הפתוח וזכתה לראשונה במדליית הזהב. בשמינית הגמר ניצחה את ג'יובאנה בלאנקו מוונצואלה, ברבע הגמר ניצחה את אדג'יננסי סילבה הברזילאית, בחצי הגמר את מארה קובאצ'ביץ' הסרבית ובגמר ניצחה את קארינה בראיינט הבריטית. בשתי אליפויות העולם הבאות שנערכו ב-2005 בקהיר וב-2007 בריו דה ז'ניירו, וון זכתה במדליות הזהב בקטגוריית המשקל מעל 78 ק"ג.

באולימפיאדת בייג'ינג בשנת 2008, וון התחרתה בקטגוריית המשקל מעל 78 ק"ג וזכתה במדליית הזהב לעיני הקהל הביתי. בקרב הראשון ניצחה את תאה דונגזאשווילי הרוסייה, בשמינית הגמר ניצחה באיפון את מרינה פרוקופייבה האוקראינית כשתי דקות מפתיחת הקרב לאחר שהצליחה לרתק אותה. ברבע הגמר וון גברה באיפון על קים נה-יונג הקוריאנית לאחר ששוב כשתי דקות מפתיחת הקרב הצליחה לרתק את יריבתה למזרן. בחצי הגמר וון ניצחה את אידאליס אורטיס הקובנית ובגמר גברה על מאקי טסוקאדה היפנית. באותה השנה זכתה גם באליפות העולם במשקל פתוח כאשר ניצחה בגמר את אלנה איבשצ'נקו הרוסייה. 

ב-10 במאי 2010, איגוד הג'ודו העולמי החליט להשעות את וון לשנתיים בטענה לשימוש בקלנבוטרול, סם המיועד לאנשים הסובלים מבעיות נשימה. וון נדרשה גם להחזיר את מדליית הזהב שבה זכתה באליפות העולם בשנת 2009. היא החליטה לקחת את התיק אל בית הדין לבוררות בספורט וערערה על ההחלטה של איגוד הג'ודו העולמי. בית הדין לבוררות בספורט קבע כי לא היה ניתן להוכיח סימום והורה להחזיר לה את הזכויות להתחרות באופן מיידי.

בשנת 2011 זכתה וון באליפות העולם שנערכה בפריז כאשר ניצחה בגמר את בת-ארצה הסינית קין קיאן. באותה השנה השתתפה באליפות העולם במשקל פתוח שנערכה בטיומן וזכתה במדליית הזהב השביעית שלה באליפויות העולם.

בשנת 2012 השתתפה וון באולימפיאדת לונדון בקטגוריית המשקל מעל 78 ק"ג וזכתה במדליית הארד. בקרב הראשון היא ניצחה את ונסה זמבוטי המקסיקנית, בשמינית הגמר היא ניצחה את אורסולה סדקובסקה הפולנייה וברבע הגמר ניצחה את אירינה קינדזרסקה האזרית. בחצי הגמר הפסידה לאידאליס אורטיס הקובנית ונשרה לקרב על מדליית הארד שם ניצחה באיפון את מריה סואלן אלתמן הברזילאית לאחר שביצעה תרגיל נעילת מרפק וגרמה ליריבתה להיכנע.

## קישורים חיצוניים

## הערות שוליים

קטגוריה:ג'ודוקא סינים
קטגוריה:אלופות אולימפיות: ג'ודו
קטגוריה:אלופות עולם בג'ודו
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:אלופות אולימפיות מסין
קטגוריה:זוכות מדליית ארד אולימפית מסין
קטגוריה:זוכות מדליית ארד אולימפית: ג'ודו
קטגוריה:סיניות שנולדו ב-1983
וולבי הסלע

[ממוזער|[וולבי סלע וילקינס בפארק הלאומי קקדו]]
**ווֹלַבִּי הסלע** (שם מדעי: *Petrogale*) הוא סוג של יונק כיס ממשפחת הקנגוריים. בסוג זה 16 מינים המכונים בשם "ולבי".

אלו קנגורים בינוניים המותאמים לתנאי סלעים, בעזרת זנבם הארוך ורגליהם הקפיציות. הם בעלי אורך 50-80 סנטימטרים ושוקלים 3-9 קילוגרם, כשהזכרים גדולים יותר מהנקבות. פרוותם עבה ולעיתים קרובות צבועה בכתום-צהוב ובלבן ושחור באזורים שונים. הם פעילי לילה ופעילי דמדומים וביום נחים בין הסלעים. הם ניזונים מעלים ועשבים הצומחים בין הסלעים.

הם חיים בערבות ובמורדות סלעים ברחבי אוסטרליה ובטסמניה. חלק מהמינים נפגעו מפעילות האדם הכוללת בעיקר פגיעה בבתי גידולם והבאת מינים מתחרים כמו כבשים, עזים וחתולים לאוסטרליה.

## מינים
* וולבי סלע קצר-אוזן (*Petrogale brachyotis*)
* וולבי סלע וילקינס (*Petrogale wilkinsi*)
* וולבי סלע פרוסרפיני (*Petrogale persephone*)
* וולבי סלע רוטשילד (*Petrogale rothschildi*)
* וולבי סלע צהוב-רגל (*Petrogale xanthopus*)
* וולבי סלע אלייד (*Petrogale assimilis*)
* וולבי סלע כף-יורק (*Petrogale coenensis*)
* וולבי סלע גודמן (*Petrogale godmani*)
* וולבי סלע הרברט (*Petrogale herberti*)
* וולבי סלע חדגוני (*Petrogale inornata*)
* וולבי סלע שחור-צד (*Petrogale lateralis*)
* וולבי סלע מאריבה (*Petrogale mareeba*)
* וולבי סלע זנב-מברשת (*Petrogale penicillata*)
* וולבי סלע סגול-צוואר (*Petrogale purpureicollis*)
* וולבי סלע שרמן (*Petrogale sharmani*)
* מונג'ון (*Petrogale burbidgei*)
* נברלק (*Petrogale concinna*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון אדוארד גריי
קטגוריה:קנגוריים
קנגורו אילני

[ממוזער|[קנגורו אילני גודפלו]]
**קנגורו אילני** או **קנגורו עצים** (שם מדעי: *Dendrolagus*), הוא סוג של כיסאי ממשפחת הקנגוריים שחי ביערות גינאה החדשה וצפון אוסטרליה וכולל 15 מינים. זהו הקנגורו היחיד שחי בין ענפי העצים.

## מאפיינים
הגדול בבני הסוג הוא המין קנגורו אילני אפרורי שמגיע לאורך 51–78 ס"מ ולמשקל 20–15 ק"ג והקטן שבהם הוא קנגורו אילני לומהולץ שאורכו 48–65 ס"מ ומשקלו עד 7.5 ק"ג.

קנגורו זה בעל זרועות ארוכות, טפרים חזקים וזנב ארוך, איתם הוא מטפס ביעילות בין הענפים ומחפש עלים, צוף פרחים ופירות וחלקם גם מגוונים במזון מהחי. הם בעלי פרווה שעירה בצבע חום-אדמדם ועם זרועות צהובות לעיתים. הראש קצר והאוזניים קצרות. קנגורו אילני יכול לקפץ למרחק 8 מטר בעזרת זנבו החזק ושרירי רגליו החזקים.

קנגורו זה נע על הקרקע בדומה לקנגורו אמיתי, בקפיצות, אך הוא מעדיף לנוע בין העצים.

## מינים
*קנגורו אילני אפרורי (*Dendrolagus inustus*)
*קנגורו אילני לומהולץ (*Dendrolagus lumholtzi*)
*קנגורו אילני בנט (*Dendrolagus bennettianus*)
*קנגורו אילני דובי (*Dendrolagus ursinus*)
*קנגורו אילני הואון (*Dendrolagus matschiei*)
*קנגורו אילני דוריה (*Dendrolagus dorianus*)
*קנגורו אילני סרי (*Dendrolagus stellarum*)
*קנגורו אילני גודפלו (*Dendrolagus goodfellowi*)
*קנגורו אילני עטוי-זהב (*Dendrolagus pulcherrimus*)
*קנגורו אילני שפלתי (*Dendrolagus spadix*)
*קנגורו אילני הוזר (*Dendrolagus hoserae*)
*קנגורו אילני וונדיוואי (*Dendrolagus mayri*)
*איפולה (*Dendrolagus notatus*)
*דינגיסו (*Dendrolagus mbaiso*)
*טנקיל (*Dendrolagus scottae*)

## קישורים חיצוניים

קטגוריה:בעלי חיים שתוארו ב-1840
קטגוריה:טקסונים שתוארו בידי סלומון מולר
קטגוריה:קנגוריים
קטגוריה:גינאה החדשה: יונקי כיס
קטגוריה:אוסטרליה: יונקי כיס
פוסום מפוספס (סוג)

**פוסום מפוספס** (שם מדעי: *Dactylopsila*) הוא סוג של יונקי כיס החיים ביערות צפון אוסטרליה וגינאה החדשה ושייכים למשפחת הכיסנאיים. הסוג פוסום ארך-אצבע שויך בעבר לסוג זה עד שהוקצה עבורו טקסון מונוטיפי; בטקסונומיות רבות הוא עדיין מוכר כמין בסוג. 
## מאפיינים
אלו יצורים שוכני עצים הפעילים בעיקר בלילות. הם בעלי פרווה כהה או מפוספסת בשחור ומזכירים במראם סנאים בעלי כיס. אורכם 17-32 ס"מ ומשקלם 250-550 גרם. הם בעלי זנב ארוך ושעיר ועיניים גדולות.

יצורים אלה ניזונים מחרקים שוכני עצים כמו חיפושיות וזחלים של חרקים שונים. הם מוציאים אותם החוצה בעזרת טופרי אצבעותיהם הגדולות. בנוסף הם ניזונים גם מעלים, פירות ולעיתים גם מחולייתנים קטנים. את מזונם הם מוצאים באמצעות חוש ריחם המפותח.

## מינים
* פוסום מפוספס גדול-זנב (*Dactylopsila megalura*)
* פוסום מפוספס טייט (*Dactylopsila tatei*)
* פוסום מפוספס מצוי (*Dactylopsila trivirgata*)

## קישורים חיצוניים

קטגוריה:בעלי חיים שתוארו ב-1858
קטגוריה:טקסונים שתוארו בידי ג'ון אדוארד גריי
קטגוריה:כיסנאיים
פוסום הסנאי

**פוסום הסנאי** (שם מדעי: *Gymnobelideus leadbeateri*; מכונה גם "פוסום הפיה") הוא מין של יונק כיס קטן מהמשפחה פוסומים מפוספסים והוא המין היחידי בסוגו. מין זה מצוי בסכנת הכחדה חמורה והוא נפוץ רק בכמה אתרים ביערות ההרים של דרום מדינת ויקטוריה שבאוסטרליה והוא גם היונק הלאומי של מדינת ויקטוריה.
## מאפיינים
זהו יונק קטן באורך 33 ס"מ, כולל הזנב. הוא דומה לכיסנאי הדואה מיערות צפון אוסטרליה וכמותו הוא טפסן עצים מתמחה. הוא פעיל בלילות ומבלה בחבורות של עד 12 פרטים, אך מכיל זוגות רבייה מונוגמיים. כמו רוב הכיסאים, הנקבות נושאות את הצעירים בכיס שבתחתית בטנם.

הוא אוכל-כול הניזון מלשד של עצי שיטה, טל דבש ומגוון פרוקי-רגליים הכוללים חיפושיות, טרמיטים, עכבישים וצרצרים. מעל 80% ממזונו מורכב מלשד צמחים.

הפוסום מצוי בסכנה גדולה בטבע עקב בתי הגידול הקטנים שלו שכוללים 70–80 ק"מ של יער הררי בדרום מדינת ויקטוריה. יערות אלה נהרסים לעיתים בגלל שריפות וגם נכרתים בשביל ייצור דפים. מחוץ ליערות ישנם פוסומים בתוך מרכז השימור יילינגבו (Yellingbo Nature Conservation Reserve), בו 50 פוסומים.

## קישורים חיצוניים

## הערות שוליים

קטגוריה:טקסונים שתוארו בידי פרדריק מקקוי
קטגוריה:כיסנאיים
קטגוריה:יונקים יחידים בסוגם
קטגוריה:אוסטרליה: יונקים
קטגוריה:אוסטרליה: בעלי חיים אנדמיים
קטגוריה:בעלי חיים שתוארו ב-1867
משה מאימראן

רבי **משה מאימראן** (ה'תצ"ט לערך - ז' באב ה'תקמ"ו)  היה רב, ראש ישיבה ודיין במקנס שבמרוקו במאה ה-18.

## ביוגרפיה
נולד באזור שנת ה'תצ"ט (1738) במקנס. אביו, הרב אברהם מאימראן היה מקובל ודיין בעיר, בן לשושלת רבנים ענפה שמוצאה ברבי שמעיה מאימראן, ממגורשי קסטיליה. אמו הייתה בתו של רבי יעקב טולידאנו, רבה של מקנס שנודע בכינוי "המהרי"ט". בצעירותו למד מפי אביו, ולאחר מכן למד מפי רבי שלמה טולידאנו, אך עיקר לימודו היה מפי סבו המהרי"ט (ממנו מביא חידושים רבים בספריו). התמדתו הרבה וכישרונו הביאו לכך שעוד בהיותו צעיר צורף מפעם לפעם כדיין לבית הדין במקנס. כמו כן, הוא היה נושא דרשות בבית הכנסת בעיר, ועמד בראשות ישיבה גדולה. את החידושים שעלו לו במהלך הלימוד עם תלמידיו היה מעלה על הכתב, והם היוו את הבסיס לספר חידושיו. בשנת ה'תק"ם נתמנה להיות דיין בבית הדין עם רבי יקותיאל בירדוגו ורבי שלמה טולידאנו.

נשא את בליידא, בת דודו ר' שלמה טולידאנו, ונולדו להם שלושה ילדים. בנו ר' חיים היה תלמיד חכם, ועוד לפני שמלאו לו 20 שנה כתב חיבור על פירוש רש"י לתורה בשם 'חפץ חיים'. כל בניו מתו בחייו, ופטירת בנו חיים בשנת ה'תקמ"ו השפיעה קשות על מצבו, עד שנפטר בז' באב באותה השנה, והוא בשנות הארבעים לחייו. נקבר בבית הקברות היהודי במקנס.

## חיבוריו
רבי משה השאיר אחריו חיבורים רבים מאוד בכתב יד, חלקם מצויים היום בספריית הרב יעקב משה הלל, ויוצאים לאור בהוצאת מכון "אהבת שלום" בראשותו: 
* **חידושי רבינו משה מאימראן**- סדרה בת חמישה כרכים, ובה חידושים על רוב מסכתות הש"ס. הסדרה מבוססת על הרשימות שהעלה על הכתב במהלך לימודו.  
* **דרושי רבינו משה מאימראן - ספר המעלות** - חיבור אקלקטי המאגד בתוכו דרשות מכמה חיבורי דרשות שהותיר בכתב יד. 

טרם ראו אור תשובות הלכתיות, פסקי דין, פירוש על מדרש רבה, חידושים על התורה והנ"ך, חידושים על משנה תורה לרמב"ם וחידושים על ארבעה טורים.

## לקריאה נוספת
* הרב יוסף בן נאים, '''מלכי רבנן''', דף צ ע"ב.

## קישורים חיצוניים
* 
* 

## הערות שוליים

קטגוריה:רבנים מרוקאים
קטגוריה:יהודים מרוקאים
קטגוריה:מקנס: רבנים
קטגוריה:ראשי ישיבה מרוקאים
קטגוריה:פרשני התלמוד
קטגוריה:מחברי ספרי דרוש
קטגוריה:נפטרים ב-1786
וולבי הצבי

**וולבי הצבי** (שם מדעי: *Dorcopsis*) הוא סוג של יונק כיס ממשפחת הקנגוריים החיים ביערות הגשם של גינאה החדשה ובכמה מאיי אינדונזיה. הם קרובים מאוד לסוג וולבי יערוני (*Dorcopsulus*), מאותו אזור ובעבר נכללו באותו סוג.

לבני הסוג ישנו חוטם מוארך, אוזניים מעוגלות וגוף קטן בגוונים כהים. הם בעלי רגליים שריריות, זרועות קטנות וזנב ארוך. משקלם 3-11 ק"ג ואורכם 70-100 ס"מ.

יצורים אלה חיים ביערות גשם ומורדות הרים טרופיים ולעיתים נראים באזורים יבשים יותר. הם ניזונים מעלים, שורשים ועשבים על קרקע היער ומגוונים גם בפירות וחרקים. הם חיים בחבורות קטנות.

## מינים
* וולבי צבי שחור (*Dorcopsis atrata*)
* וולבי צבי לבן-פס (*Dorcopsis hageni*)
* וולבי צבי אפור (*Dorcopsis luctuosa*)
* וולבי צבי חום (*Dorcopsis muelleri*)

## קישורים חיצוניים

קטגוריה:בעלי חיים שתוארו ב-1842
קטגוריה:טקסונים שתוארו בידי סלומון מולר
קטגוריה:קנגוריים
אלכסנדר מקארוב

**אלכסנדר יורייביץ' מקארוב** (ברוסית: **Алекса́ндр Ю́рьевич Мака́ров**; נולד ב-24 באפריל 1996 בירשוב, שבמחוז סרטוב) הוא כדורגלן עבר רוסי ששיחק כחלוץ.

## קריירה
### קריירת מועדונים
אלכסנדר מקארוב הוא בוגר בית הספר של מועדון "לוקומוטיב" ירשוב. הוא שיחק בקבוצת הנוער של צסק"א במוסקבה. ב-2016, צסק"א השאילה אותו למועדון "בלטיקה" ממחוז קלינינגרד. ב-26 במרץ 2016 עלה לראשונה במדי טוסנו במשחק נגד טורפדו ארמאוויר. ב-7 באפריל 2016 במשחק נגד "ספרטק-2" (1:1) הבקיע את השער הראשון שלו בקריירה המקצועית, בדקה ה-56 במשחק. ביולי 2016 הושאל למועדון מליגת המשנה "טוסנו".

במדי צסק"א הופיע לראשונה ב-25 ביולי 2017 במשחק הראשון של שלב שמינית גמר ליגת האלופות 2017/18 במשחק החוץ נגד א.א.ק אתונה (2:0) כשעלה כמחליף בדקה ה-87. הוא הופיע במדי צסק"א גם בליגת העל, במשחק במחזור ה-20, ב-10 בדצמבר 2017, בדרבי נגד ספרטק מוסקבה (0:3).

ב-9 בפברואר 2018 הושאל מחדש ל"טוסנו" — עד סוף העונה. ב-4 במרץ, עלה במשחק במחזור ה-21 נגד "סק"א חברובסק" (1:0) לראשונה בעשה זאת במדי טוסנו במשחק של ליגת העל.

### קריירה בנבחרת
מקארוב הופיע במדי נבחרת רוסיה עד גיל 17ב-18 משחקים וכבש שני שערים. הוא נכלל בסגל לאליפות אירופה 2013, שבו הוא שיחק בכל חמשת המשחקים. בחצי הגמר מול שוודיה שיחק 62 דקות, הוחלף על המגרש על ידי ריפעת ז'מאלטדינוב, בגמר נגד איטליה עלה בדקה ה-41 במקום אותו ז'מאלטדינוב והבקיע בסדרת בעיטות העונשין, את השער שסייע לנבחרת הרוסית לזכות באליפות אירופה.

## קישורים חיצוניים

## הערות שוליים

קטגוריה:כדורגלני בלטיקה קלינינגרד
קטגוריה:כדורגלני טוסנו
קטגוריה:כדורגלני צסק"א מוסקבה
קטגוריה:חלוצי כדורגל רוסים
קטגוריה:כדורגלנים רוסים
קטגוריה:רוסים שנולדו ב-1996
וולבי יערוני

**ווֹלַבִּי יערוני** (שם מדעי: *Dorcopsulus*) הוא סוג של יונק כיס ממשפחת הקנגוריים החיים ביערות הגשם של גינאה החדשה.
## מאפיינים
וולבים אלה מגיעים לאורך 22-46 ס"מ ולמשקל 1.5-3.4 ק"ג והם קטנים מאוד ביחס למשפחתם ומזכירים עכברים. הם חיים ביערות של פפואה ניו גיני ומחפשים עלים, שורשים ופירות למאכל.

עקב גודלם הקטן הם טרף למגוון טורפים הכוללים נחשים, עופות דורסים ודינגו שחי בפפואה ניו גיני. הם ניצודים גם בידי שבטים אנושיים.

## מיון
סוג זה קרוב מאוד לסוג וולבי הצבי (*Dendrolagus*); השניים מאותו אזור ובעבר נכללו באותו סוג. בסוג שני מינים:
* וולבי יערוני מקלאי (*Dorcopsulus macleayi*) - גדול מעט מקרובו ומצוי בקצה של דרום-מזרח גינאה החדשה.
* וולבי יערוני זוטר (*Dorcopsulus vanheurni*) - קטן יותר מקרובו ומצוי במרכז עד דרום-מזרח גינאה החדשה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1916
קטגוריה:טקסונים שתוארו בידי פאול מטשי
קטגוריה:קנגוריים
פייר גאווינייה

**פייר גאוויניה** (בצרפתית: **Pierre Gaviniès**; 11 במאי 1728, בורדו – 8 בספטמבר 1800, פריז) היה כנר, מורה ומלחין צרפתי.

## קורות חייו
אביו של גאוויניה היה בונה כינורות. בשנת 1734 לקח אותו אביו לפריז ובגיל 13 הופיע לראשונה בקונסרט ספיריטואל בטילרי, בנגינת סונאטה של ז'אן-מארי לקלייר לשני כינורות.

בסביבות 1753 נידון לעונש מאסר עקב פרשיית אהבים עם רוזנת.

בשנת 1776 הגיע גאוויניה לשיא הקריירה שלו. ג'ובאני בטיסטה ויוטי תיאר אותו כטרטיני הצרפתי, מחמאה יחידה במינה. ז'אן גודפרי אקהרד, לדוק ל'איינה, רודולף קרויצר ורומן דה ברסר הקדישו לו יצירות. הצ'לן מרטין ברטו קרא לסונאטה בשם "לה גאווינייה".

יצירתו הבסיסית היא "24 שחריות", שיצאה לאור בשנת 1794, קובץ תרגילים לכינור, הכולל מעברים מורכבים ביותר, שמטרתם העיקרית הוא פיתוח שליטה בקשת.

גאוויניה לימד כינור בקונסרבטואר של פריז מ-1795 עד מותו.

## יצירות
* אופוס 1 - 6 סונאטות לכינור, 1760
* Le Prétendu Intermède, קומדיה איטלקית בשלוש מערכות (ביצוע בכורה בפריז ב-6 בנובמבר 1760)
* Recueil d'airs à 3 parties לשני כינורות, אלט ובסו קונטינואו 1763
* אופוס 3 - 6 סונאטות לכינור, 1764
* אופוס 4 - 6 סונאטות לכינור, 1764
* 2 סוויטות לחג המולד, 1764
* 3 סונאטות לכינור סולו (כולל "קברו של גאוויניה"), 1770
* אופוס 5 - 6 סונאטות לכינור, 1774
* יצירתו הנודעת ביותר הוא האוסף "Les Vingt-quatre Matinées", קובץ אטיוד-קפריסי לכינור, שהופיע בשנת 1794

## קישורים חיצוניים

## הערות שוליים

קטגוריה:צרפתים שנולדו ב-1728
קטגוריה:צרפתים שנפטרו ב-1800
קטגוריה:מלחינים צרפתים במאה ה-18
קטגוריה:מלחינים צרפתים במאה ה-19
יחסי ברזיל – הממלכה המאוחדת

**יחסי ברזיל–הממלכה המאוחדת** הם היחסים הדו-צדדיים בין הרפובליקה הפדרלית של ברזיל ובין הממלכה המאוחדת של בריטניה הגדולה וצפון אירלנד.

## היסטוריה
שתי המדינות כוננו את היחסים הדיפלומטיים ביניהן בשנת 1826, לאחר שהבריטים הביאו לחתימת אמנה המחייבת את ביטולו של סחר העבדים מאפריקה. בשנות ה-30 של המאה ה-19, כספים וסוחרים בריטיים היו מבין המגזרים המובילים בכלכלה הברזילאית. בריטניה דחקה רבות לסיים את סחר העבדים בברזיל, אולם האליטות בברזיל התנגדו מאוד לרעיון, וטענו כי ההסכמים שנחתמו בכפייה אינם בתוקף. בשנת 1845, הצי המלכותי התחיל להתייחס לספינות העבדים הברזילאים כספינות פיראטים, ובשל כך היו מביאים לתפיסת הספינות ולשחרור העבדים. המתחים הגוברים אף היוו חשש למלחמה בין המדינות. בינתיים, בעלי האחוזות ייבאו עבדים רבים כפי שהם יכלו, 19,000 בשנת 1846, ו-50,000 ב-1847. רק בשנת 1850, ברזיל העבירה חוקים יעילים, אשר כמעט סיימו את סחר העבדים. בעקבות כך הסתיים המתח עם בריטניה, אולם האפריקנים נשארו עבדים במטעים. במהלך שנות ה-50 של המאה ה-19, ברזיל סיפקה כשליש מהכותנה הגולמית למפעלים הבריטיים.

בשנת 1919 הועלתה הנציגות הברזילאית בלונדון למעמד שגרירות, וכן הנציגות הבריטית בריו דה ז'ניירו הועלתה אף היא למעמד זה. שתי המדינות נלחמו ביחד נגד איטליה במהלך מלחמת העולם השנייה. בוועידת דומברטון אוקס ב-1944 דחו הבריטים והסובייטים את ההצעה האמריקנית למושב קבע לברזיל במועצת הביטחון של האו"ם.המלכה אליזבת השנייה ביקרה ביקור רשמי בברזיל בשנת 1968, והייתה המונרך הבריטי הראשון שביקר שם. בשנת 1982 ברזיל נותרה נייטרלית במלחמת פוקלנד, אולם אסרה על נחיתות של מטוסים בריטיים בשטחה, ואף הכירה בריבונות הארגנטינית על האיים. בשנת 1997, הנשיא פרננדו אנריקה קרדוזו ערך ביקור רשמי בבריטניה, ובשנת 2001 ראש ממשלת בריטניה, טוני בלייר ערך את הביקור הרשמי הראשון של ראש ממשלת בריטניה לברזיל.

## שיתוף פעולה כלכלי
כיום בריטניה היא המשקיעה הרביעית בגודלה בברזיל. היצוא הבריטי גדל ב-23% בשנת 2010 וב-9% בשנת 2011. חברות בריטיות כגון בריטיש גז, בריטיש פטרוליום, רולס-רויס ושל משקיעות רבות בברזיל, ובמיוחד בריו דה ז'ניירו.למרות המיתון בכלכלת ברזיל בשל המשבר הכלכלי (2008-2011), על פי העיתון הבריטי דיילי מייל, ברזיל עקפה את בריטניה והפכה לכלכלה השישית בגודלה בעולם.

## יחסים דיפלומטיים
ברזיל מחזיקה בבריטניה שגרירות בלונדון, ו-3 קונסוליות באברדין, בלפסט, קארדיף ומנצ'סטר. מאידך, בריטניה מחזיקה בברזיל שגרירות בברזיליה ו-8 קונסוליות בבלו הוריזונטה, מנאוס, פורטו אלגרה, רסיפה, ריו דה ז'ניירו, סלבדור וסאו פאולו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נורם ניקסון

**נורמן אלרד "נורם" ניקסון** (באנגלית: **Norman Ellard "Norm" Nixon**; נולד ב-11 באוקטובר 1955) הוא כדורסלן עבר אמריקאי, ששיחק בליגת ה-NBA בין השנים 1977–1989. זכה בשתי אליפויות NBA כשחקן לוס אנג'לס לייקרס, בעונות  ו-, וממוצעיו הכוללים לאורך הקריירה הם 15.7 נקודות, 2.6 ריבאונדים ו-8.3 אסיסטים למשחק.

נשוי לשחקנית דבי אלן.

## תיכון ומכללות
ניקסון נולד וגדל בעיר מייקון שבג'ורג'יה, וכתלמיד תיכון הצטיין כשחקן כדורסל ופוטבול, בעמדות המגן האחורי והרץ האחורי. בשנתו האחרונה בתיכון הוביל את קבוצת הכדורסל של "תיכון סאות'ווסט" לזכייה באליפות ג'ורג'יה, וכמו כן זכה באליפות המדינה בקפיצה לגובה כשקפץ לגובה של 1.96 מטר.

בשנת 1973 החל ללמוד באוניברסיטת דוקיין שבפיטסבורג, וב-4 שנותיו כשחקן קבוצת הכדורסל שלה רשם ממוצעים של 17.4 נקודות ו-6.0 אסיסטים בממוצע למשחק. בינואר 2001 הפרישה קבוצת האוניברסיטה את גופייתו של ניקסון, עם המספר 10, כהוקרה על תרומתו.

## קריירת משחק
### לוס אנג'לס לייקרס
ניקסון נבחר על ידי לוס אנג'לס לייקרס בבחירה ה-22 של דראפט ה-NBA לשנת 1977. בעונתו הראשונה בקבוצה הציג יכולת טובה כשהוצב בעמדת הרכז הפותח, ובעונה העוקבת כבר היה אחד הרכזים המצטיינים בליגה בעת שרשם ממוצעים של 9.0 אסיסטים (שלישי בליגה) ו-2.5 חטיפות (שני בליגה), בנוסף ל-17.1 נקודות למשחק. בעונת  הצטרף כוכב המכללות מג'יק ג'ונסון לשלושת כוכבי הלייקרס דאז – כרים עבדול-ג'באר, ג'מאל וילקס וניקסון – והפך את הקבוצה לאחת המוכשרות והמלהיבות ב-NBA; באותה עונה זכו הלייקרס באליפות ה-NBA לאחר שגברו בגמר על פילדלפיה 76' בתוצאה 4–2, ושנתיים לאחר מכן זכתה הקבוצה באליפות נוספת, שוב מול פילדלפיה, הודות ליכולת מצוינת של ניקסון שהוביל את קלעי קבוצתו בפלייאוף עם 20.4 נקודות למשחק.

בסיום עונת , בה הובסה לוס אנג'לס מול פילדלפיה בגמר ה-NBA בתוצאה 0–4, נשלח ניקסון בטרייד לסן דייגו קליפרס (שהפכה בעונה העוקבת ל"לוס אנג'לס קליפרס") בתמורה לביירון סקוט. ב-6 עונותיו עם הלייקרס העמיד ניקסון ממוצעים של 16.4 נקודות ו-7.9 אסיסטים למשחק, והשתתף פעם אחת במשחק האולסטאר (בעונת ).

### סן דייגו/לוס אנג'לס קליפרס
בעונתו הראשונה עם הקליפרס נבחר בפעם השנייה בקריירה להשתתף במשחק האולסטאר, לאחר שרשם ממוצעים של 11.1 אסיסטים (שני בליגה) ו-17.0 נקודות למשחק. בשנתיים הבאות המשיך להציג יכולת גבוהה, עד שסבל מפציעות קשות בברכו השמאלית ובקרסולו הימני אשר השביתו אותו ממשחק לכל עונות  ו-. בעונת  חזר לשחק עבור הקליפרס, אך הוא התקשה לתרום לקבוצה והחליט לפרוש מה-NBA בסיום העונה. בתקופתו כשחקן הקליפרס (מלבד העונות שהחמיץ) רשמה הקבוצה מאזן כולל של 114 ניצחונות לעומת 214 הפסדים (34.8%), ולא העפילה לשלב הפלייאוף.

## לאחר הפרישה מה-NBA
בסיום עונת 1988/1989 שיחק במשך כחודשיים בקבוצת סקאבוליני פזארו מליגת העל האיטלקית, ולאחר מכן פרש באופן סופי ממשחק פעיל.

לאחר פרישתו עבד במשך תקופה קצרה כסוכן שחקנים ומפיק מחזות זמר, ובהמשך הפך לפרשן טלוויזיה של משחקי לוס אנג'לס לייקרס.

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:מייקון (ג'ורג'יה): אישים
קטגוריה:כדורסלנים אמריקאים
קטגוריה:כדורסלני אוניברסיטת דוקיין
קטגוריה:משתתפי משחק האולסטאר של ה-NBA
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני סן דייגו קליפרס
קטגוריה:כדורסלני לוס אנג'לס קליפרס
קטגוריה:כדורסלני סקאבוליני פזארו
קטגוריה:ג'ורג'יה: כדורסלנים
קטגוריה:אמריקאים שנולדו ב-1955
יחסי אינדונזיה–פינלנד

**יחסי אינדונזיה–פינלנד** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[פינלנד|רפובליקת פינלנד]]**.

## היסטוריה
היחסים בין המדינות החלו עוד לפני הכרזת העצמאות של אינדונזיה. ב-3 בספטמבר 1923, פינלנד הקימה את קונסוליית הכבוד שלה בבטאוויה (כיום ג'קרטה). לאחר סיום מלחמת העצמאות באינדונזיה, ב-10 בפברואר 1950, פינלנד הכירה באינדונזיה ושתי המדינות הקימו את יחסיהן הדיפלומטיים הרשמיים ב-6 בספטמבר 1954.

עד שנת 1974, פינלנד הייתה מיוצגת על ידי השגרירות שהחזיקה בהודו, אך ב-1 במאי 1974, פינלנד פתחה את שגרירותה בג'קרטה. בשנת 1976, אינדונזיה פתחה את שגרירותה בהלסינקי.

באוגוסט 2005, מרטי אהטיסארי, נשיא פינלנד לשעבר, יזם ועזר לתיווך המשברים והסכסוכים בין המורדים האצ'אנים לבין ממשלת אינדונזיה, תמיכה זו גרמה לחתימת הסכם שלום שנחתם בהלסינקי לאחר שבעה חודשים של משא ומתן.

## יחסים כלכליים

* בשנת 2016, שווי הסחורה שיוצאה מאינדונזיה לפינלנד הגיעה לסך 144 מיליון דולר אמריקאי והיא כללה גומי, מחשבים, דיו, קפה, נעלי עור, מיץ פירות, אוכל לחיות ועוד. באותה שנה, שווי הסחורה שיוצאה מפינלנד לאינדונזיה הגיעה לסך 394 מיליון דולר אמריקאי והיא כללה מכונות לייצור נייר, מעליות, אנזימים, נייר טואלט, טלפונים ועוד.
* בשנת 2015, שווי הסחורה שיוצאה מאינדונזיה לפינלנד הגיעה לסך 120 מיליון דולר אמריקאי והיא כללה נעלי טקסטיל, גומי, אגוזים, חלקי ברזל, מקרנים, מחשבים, רמקולים ועוד. באותה שנה, שווי הסחורה שיוצאה מפינלנד לאינדונזיה הגיעה לסך 370 מיליון דולר והיא כללה מכונות חימום בעיקר.

## ייצוג

* פינלנד מיוצגת באינדונזיה על ידי קונסוליה כללית בדנפאסר ושגרירות שהיא מחזיקה בג'קרטה, בירת אינדונזיה.
* אינדונזיה מיוצגת בפינלנד על ידי קונסוליה כללית ושגרירות שהיא מחזיקה בהלסינקי, בירת פינלנד.

## הערות שוליים

קטגוריה:ערכים ללא קטגוריות פיזיות - יחסי חוץ
אקריליק

קבוצה של פולימרים סינתטיים המכילה את המונומר אקרילאויל (Acryloyl group) שנוצר מחומצה אקרילית
רזיאואן מירזוב

**רזיאואן מוחמדוביץ' מירזוב** (ברוסית: **Резиуан Мухамедович Мирзов**; נולד ב-22 ביוני 1993) הוא כדורגלן רוסי המשחק כקשר בארסנל טולה.
## קריירה
רזיאואן נולד בעיירה בקסן שבקברדינו-בלקריה.

רזיאואן שיחק בבית הספר לכדורגל אלברוס מהעיר נלצ'יק ולאחר מכן נקלט בספרטק נלצ'יק. הוא שיחק בהרכב הקבוצה במשחק אחד, במסגרת הליגה הרוסית השנייה, במשחק נגד ספרטק קוסטרומה. זמן קצר לאחר מכן עבר לשורות זבזדה ריאזאן. חצי שנה לאחר מכן הצטרף לטורפדו מוסקבה.

הוא ערך את הופעת הבכורה שלו בליגת הכדורגל הלאומית בספרטק נלצ'יק ב-22 באוגוסט 2012 במשחק נגד סק"א חברובסק. בעונת 2013/14 שיחק 6 משחקים והבקיע שער אחד. הוא הופיע במדי הקבוצה ב-9 באוגוסט 2014 במשחק נגד זניט סנקט פטרבורג.

ב-23 ביולי 2015 עבר לטרק גרוזני. הוא עלה במדי גרוזני ב-25 ביולי 2015 במשחק נגד קובאן (1:1), כשעלה בדקה ה-81.

ב-2017 הוחתם ברוסטוב וישר הושאל לשנה לטוסנו. ב-9 במאי 2018 הבקיע את שער הניצחון של טוסנו במשחק גמר הגביע הרוסי שבו הקבוצה זכתה, לאחר ניצחון 2:1 על אוונגרד קורסק.

בקיץ 2018 הושאל לארסנל טולה. והיה מעורב בהעפלת הקבוצה לרבע גמר הגביע, אחרי שתרם לניצחון ארסנל על אחמט גרוזני במשחק שמינית הגמר כשהבקיע בדקה ה-70. ב-18 ביולי 2019 חתם בספרטק מוסקבה. ב-14 במרץ 2020 הבקיע את שער הבכורה במדי ספרטק, במשחק נגד אורנבורג במחזור ה-22. ב-2 באוקטובר 2020 הושאל לחימקי לעונה אחת, את שער הבכורה במדי חימקי הבקיע נגד קבוצת האם שלו ספרטק מוסקבה, במשחק המחזור ה-11 שנערך ב-17 באוקטובר 2020. לקראת עונת 2021/2022 חזר להרכב ספרטק. ב-7 בספטמבר 2023 חתם בנפטצ'י באקו האזרית. ביוני 2024 חזר לחימקי.
## תארים
### קבוצתיים
* הגביע הרוסי בכדורגל: 2018

## קישורים חיצוניים

## הערות שוליים

קטגוריה:כדורגלני אחמט גרוזני
קטגוריה:כדורגלני רוסטוב
קטגוריה:כדורגלני טורפדו מוסקבה
קטגוריה:כדורגלני טוסנו
קטגוריה:כדורגלני ספרטק נלצ'יק
קטגוריה:כדורגלני ארסנל טולה
קטגוריה:כדורגלני ספרטק מוסקבה
קטגוריה:כדורגלני חימקי
קטגוריה:כדורגלני נפטצ'י באקו
קטגוריה:קשרי כדורגל רוסים
קטגוריה:כדורגלנים רוסים
קטגוריה:רוסים שנולדו ב-1993
פטר אלכסנדרוביץ', דוכס אולדנבורג

**פטר אלכסנדרוביץ', דוכס אולדנבורג** (בגרמנית: **Peter von Oldenburg**; 21 בנובמבר 1868 - 11 במרץ 1924), היה חתנו של אלכסנדר השלישי, קיסר רוסיה.

## ביוגרפיה
פטר נולד ב-21 בנובמבר 1868 בסנקט פטרבורג, לאלכסנדר פטרוביץ', דוכס אולדנבורג ולאוגניה מקסימיליאנובנה, נסיכת לויכטנברג, בתם של מקסימיליאן, דוכס לויכטנברג ומריה ניקולאייבנה, הנסיכה הגדולה של רוסיה. אמו הייתה נכדה של ניקולאי הראשון, קיסר רוסיה, בעוד אביו היה נינו של פאבל הראשון, קיסר רוסיה.

בשנת 1900 הוא נפגש לראשונה עם בת-דודה רחוקה שלו אולגה אלכסנדרובנה, הנסיכה הגדולה של רוסיה, בתם של אלכסנדר השלישי, קיסר רוסיה ודאגמאר, נסיכת דנמרק. שנה לאחר מכן הציע לה פטר נישואים. אולגה סיפרה מאוחר יותר: "הייתי כל כך בהלם עד שכל מה שיכולתי לומר היה 'תודה'".

אולם הנישואים כשלו עוד בטרם החלו. הם נישאו ב-9 באוגוסט 1901, ולאחר מכן נסע הזוג הצעיר לארמון אולדנבורג. פטר הלך למועדון הימורים וחזר למחרת בבוקר, ואולגה בילתה את ליל כלולותיה לבדה, בוכה בחדרה. פטר גילה עניין מועט באשתו הטרייה, ולא טרח כלל לממש את נישואיו. אולגה חשדה שהוא נדחף להינשא לה בידי אמו השאפתנית. אמו מצדה ניסתה לפצות את אולגה ולקשור עמה קשרי ידידות. היא העניקה לה מתנות רבות, שכללו גם נזר שהעניק נפוליאון בונפרטה לז'וזפין דה בוארנה. כמה שבועות לאחר החתונה נסע הזוג לביאריץ שבצרפת ומשם הפליגו לסורנטו שבאיטליה בספינה אנגלית שהושאלה מאדוארד השביעי. עם חזרתם לרוסיה התיישבו בני הזוג באחוזה העתיקה של באריאטינסקי בת ה-200 חדרים. לאולגה היה בנוסף לכך ארמון פרטי משלה שנקרא ה"אולגינו". היא השתמשה בכספה כדי לסייע לנזקקים וסבסדה בתי ספר ובתי חולים. היא עצמה למדה רפואה ועברה הכשרה בעזרה ראשונה. 

במהלך מלחמת העולם הראשונה, עבדה אולגה יחד עם רבות מבנות משפחתה כאחות בצלב האדום קרוב מאוד לקווי האויב. עם התקדמות מעצמות המרכז היא נשלחה חזרה לקייב. בשנת 1916 ביטל ניקולאי את נישואיה של פטר ואולגה, והתיר לה להינשא למאהבה ניקולאי קוליקובסקי שכעת החזיק בדרגת קולונל. 

לאחר המהפכה הרוסית בשנת 1917, נמלט פטר יחד עם אמו מרוסיה לצרפת והתיישב בעיר אנטיב, שם חי עד מותו ב-11 במרץ 1924.

## אילן יוחסין

## קישורים חיצוניים

* 

קטגוריה:אצולה רוסית
קטגוריה:דוכסים גרמנים
קטגוריה:גנרלים בצבא האימפריה הרוסית
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:רוסים שנפטרו משחפת
קטגוריה:מהגרים מרוסיה לצרפת
קטגוריה:אנשי מלוכה להט"בים
קטגוריה:ילידי 1868
קטגוריה:רוסים שנפטרו ב-1924
וולבי ארנבי

**ווֹלַבִּי ארנבי** (שם מדעי: *Lagorchestes*) הוא סוג של יונקי כיס ממשפחת הקנגוריים המכונים בשם וולבי. הם חיים ביערות אוסטרליה וגינאה החדשה. בסוג זה חיים כיום רק 2 מינים לאחר שעוד 2 מינים מהסוג נכחדו. 

מינים אלה בינוניים באורך 31-47 ס"מ עם זנב באורך 25-49 ס"מ. משקלם מגיע ל-0.8-4.5 ק"ג. הם בעלי גוף עגלגל ופרווה חומה, הרגליים גדולות והזרועות קצרות. את שמם הם קיבלו בגלל האוזניים הגדולות המזכירות אוזני ארנבים.

יצורים אלה חיים ביערות האוסטרליים ושל גינאה החדשה אך נראים גם בערבות הפתוחות ומחפשים עשבים למאכל. הם פעילי לילה החיים בדרך כלל בבדידות.

## מינים
* וולבי ארנבי ממושקף *(Lagorchestes conspicillatus)*
* וולבי ארנבי אדמוני *(Lagorchestes hirsutus)*
* וולבי ארנבי מזרחי *(Lagorchestes leporides)* - נכחד
* קולווארי *(Lagorchestes asomatus)* - נכחד

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1841
קטגוריה:טקסונים שתוארו בידי ג'ון גולד
קטגוריה:קנגוריים
וולבי ארנבי מפוספס

**וולבי ארנבי מפוספס** (שם מדעי: *Lagostrophus fasciatus*) הוא מין יונק כיס קטן השייך למשפחת הקנגוריים והוא המין היחידי בתת-המשפחה **Lagostrophinae** ובסוגו. הוא חי בערבות העשב של האיים דורי  וברניר  שבמפרץ הכרישים ליד אוסטרליה המערבית ומצוי בסכנת הכחדה בטבע.

כיסאי זה הוא אחד ממיני הקנגורים המכונים וולבי ודומה לבני הסוג וולבי ארנבי, שבעבר שויך אליו. אך למעשה קרובי משפחתו הם בני תת-משפחת קנגורי ענק (Sthenurinae), הגדולים שבקנגורים מעולם.

אורכו של הוולבי 40–45 סנטימטרים ומשקלו 1.5–2 קילוגרם, כשהנקבות שוקלות יותר מהזכרים. ראשו מזכיר צורת ארנב, והוא בעל גוף עגלגל בעל רגליים וזנב ארוכים וצבעו אפור מפוספס בפסים אופקיים צרים על גבו. היצור פעיל בלילות וביום נח בחבורות משפחתיות בקינים באדמה.

הוא ניזון בעיקר מעלי השיטה ממין *[[Acacia ligulata]]* הצומחת על האי.

## קישורים חיצוניים

## הערות שוליים

קטגוריה:טקסונים שתוארו בידי פרנסואה פרון
קטגוריה:קנגוריים
קטגוריה:יונקים יחידים בסוגם
קטגוריה:בעלי חיים שתוארו ב-1807
קטגוריה:אוסטרליה: יונקי כיס